गोधरा कांड में रिहा हुए 46 आरोपी घर लौटे  
गोधरा कांड में रिहा हुए आरोपियों ने कोर्ट के फैसले पर खुशी जाहिर करते हुए कहा कि उनका न्यायपालिका पर भरोसा बढ़ गया है।
गोधरा केस में बरी किए गए 63 आरोपियों में से 46 को पहले जेल से निकाल कर गोधरा के बी डिविजन पुलिस स्टेशन ले जाया गया। पुलिस ने इन सभी आरेपियों को जरूरी कागजी कार्रवाई पूरी करने के बाद रिहा कर दिया। इन लोगों के रिहा होने के बाद से इनके परिवारवालों के चहरों पर खुशी थी। उन्होंने कहा कि कोर्ट के फैसले से न्यायपालिका पर इनका भरोसा बढ़ गया है। रिहा होने वाले कैदियों ने बताया कि यह उनके जीवन की एक नई शुरुआत है।